**~ La începutul verii ~**

*Ionut G. Marcea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

~ La începutul verii ~

Durerile nu m-au lăsat o zi,

nici gândurile negre nu-mi dau pace,

ai dispărut și-ntârzii să mai vii

la geamul meu unde lumina tace.

te simt mereu în propria retină

o scuză nu-mi găsesc să te aduc în prag,

rămân pierdut pentru o simplă vină,

și totuși nu-nțeleg de ce-s așa pribeag.

cobor iarăși privirea, înspre oglinda rece

și tremur în odaie de parcă este frig,

mă las purtat de timpul care trece

și mă gândesc o clipă să te-ating.

dar cum ar fi printr-un măreț ecou

să ne-auzim pe la lăsatul serii,

ca Luna să rămână bibelou

și noi să strălucim,la începutul verii.

Versuri: Ionuț Georgian Marcea

30-05-2018